ইউনিভার্সিটি অফ সাউথ ক্যারোলাইনা
ইউনিভার্সিটি অফ সাউথ ক্যারোলাইনা মার্কিন যুক্তরাষ্ট্র-এর সাউথ ক্যারোলাইনা অংগরাজ্যের কলাম্বিয়া শহরে অবস্থিত একটি গবেষণাকেন্দ্রিক পাবলিক বিশ্ববিদ্যালয়। ১৮০১ সালে প্রতিষ্ঠিত এ বিশ্ববিদ্যালয়টিতে ৩৫০ টি বিষয়ে শিক্ষাদান করা হয় এবং স্নাতক, স্নাতকোত্তর ও পিএইচডি ডিগ্রি প্রদান করা হ্য় । বিশ্ববিদ্যালয়টির ৬ টি ক্যাম্পাস রয়েছে এবং এর অধীনে ১৪ টি কলেজ এবং বিশ্ববিদ্যালয় শিক্ষাক্রম পরিচালনা করে থাকে। এর মূল ক্যাম্পাসটি কলাম্বিয়া শহরের প্রাণকেন্দ্রে ৩৫৯ একর জুড়ে অবস্থিত। ফল ২০১৩ সেমিস্টারে বিশ্ববিদ্যালয়ের সবগুলো ক্যাম্পসে সর্বমোট ৪৬,৬৭২ জন ছাত্রছাত্রী ভর্তি হয়, যার ৩২,২৬৪ জন মূল ক্যাম্পাসে অধ্যয়নরত রয়েছে।